ফারাজ ২০২২ সালের একটি ভারতীয় হিন্দি-ভাষীয় অ্যাকশন থ্রিলার চলচ্চিত্র। এটি পরিচালনা করেছে হংসল মেহতা এবং প্রযোজনা করেছে টি-সিরিজ ও বেনারস মিডিয়া ওয়ার্কস। এ চলচ্চিত্রের মাধ্যমে জুহি বব্বর, আমির আলি, পল্লক লালওয়ানি, আদিত্য রাওয়াল এবং জাহান কাপুরসহ ছয়জন নবাগত অভিনেতা তাদের অভিষেক ঘটাচ্ছেন। এটি হলি আর্টিসান বেকারিরতে জুলাই ২০১৬ ঢাকা আক্রমণের বাস্তব ঘটনার উপর ভিত্তি করে নির্মিত। চলচ্চিত্রটি ২০২২ সালের ১৫ অক্টোবর লন্ডন চলচ্চিত্র উৎসবে প্রিমিয়ার হয়েছিল এবং ৩রা ফেব্রুয়ারি ২০২৩- এ ভারতে মুক্তি পায়।   অভিনয়ে    জুহি বাব্বর  আমির আলী  আদিত্য রাওয়াল]  পল্লক লালওয়ানি   ফারাজ হোসেন চরিত্রে জাহান কাপুর  শচীন লালওয়ানি  যতীন সরীন  নিনাদ ভাট  হর্ষাল পাওয়ার  রেশহাম সাহানি  অভিরামী বোস   নির্মাণ  ২০২১ সালের ৫ আগস্ট, পরিচালক হংসল মেহতা তার অ্যাকশন থ্রিলার চলচ্চিত্র ফারাজ-এর কথা প্রকাশ করেন। অভিজ্ঞতা সিনহা এবং ভূষণ কুমারের সাথে তিনি এটি যৌথ প্রযোজনা করেন। এটি বাংলাদেশে জুলাই ২০১৬ সালে হলি আর্টিজান বেকারিতে হামলা চিত্রিত করে নির্মিত। নবাগত আদিত্য রাওয়াল, জাহান কাপুর, শচীন লালওয়ানি, যতীন সরিন, নিনাদ ভাট, হর্ষাল পাওয়ার, পলক লালওয়ানি এবং রেশহাম সাহানি এই ছবিতে অভিনয় করেন।  ২০২১ সালের ১৫ আগস্ট চলচ্চিত্রটির চিত্রগ্রহণ শেষ হয়।   মুক্তি  ২০২২ সালের ১৫ অক্টোবর, লন্ডন চলচ্চিত্র উৎসবের 'থ্রিল' বিভাগে ছবিটির প্রিমিয়ার হয় এবং ৩রা ফেব্রুয়ারি ২০২৩-এ ভারতীয় প্রেক্ষাগৃহে মুক্তি পায়।  সঙ্গীত   চলচ্চিত্রের সর্বমোট একটি গান ছিল। "মুসাফির কো ঘর হে আনা হ্যায়" নামের উক্ত গানটি লিখেছেন এবং সুর করেছেন সমীর রাহাত।  বিতর্ক চলচ্চিত্রটি মুক্তির আগে ২০২২ সালে হোলি আর্টিজান হামলায় নিহতদের অন্যতম অবিন্তা কবিরের মা রুবা আহমেদ অভিযোগ করেন যে তার নিহত মেয়ের গোপনীয়তা লঙ্ঘন করে, পরিবারের কোনও সম্মতি না নিয়ে এবং ভুল তথ্য উপস্থাপন করে এই চলচ্চিত্রটি তৈরি করা হয়েছে। চলচ্চিত্রটির মুক্তিতে স্থাগিতাদেশ চেয়ে তিনি ভারতে মামলা করেন, তবে অক্টোবরে দিল্লি উচ্চ আদালতের একক বিচারপতির বেঞ্চ চলচ্চিত্রটির মুক্তির ওপর অন্তর্বর্তী স্থগিতাদেশ দিতে অস্বীকার করেন। পরে তিনি এই রায়ের বিরুদ্ধে আপিল করেন। প্রায় তিন মাস ধরে শুনানির পর ২০২৩ সালের ফেব্রুয়ারিতে বিচারপতি সিদ্ধার্থ মৃদুল ও তালওয়ান্ত সিংয়ের বেঞ্চ চলচ্চিত্রটির মুক্তির উপর স্থাগিতাদেশ জারি করতে অস্বীকার করে রায় দেন ও একই সাথে চলচ্চিত্রের শুরুতে "দাবিত্যাগ" যোগ করতে শর্ত জুড়ে দেন।  চলচ্চিত্রটি মুক্তির পর, ২০২৩ সালের ১২ ফেব্রুয়ারি বাংলাদেশের সকল সিনেমা হলে ও সব ধরনের অনলাইন প্ল্যাটফর্মে ‘ফারাজ’ মুক্তি না দেয়ার নির্দেশনা চেয়ে অবিন্তা কবিরের মা রুবা আহমেদ রিট করেন। ২০ ফেব্রুয়ারি ঢাকার উচ্চ আদালত তার পক্ষে রায় দেয় ও বাংলাদেশে চলচ্চিত্রটি প্রদর্শনের উপর নিষেধাজ্ঞা প্রদান করে।  ২০২৫ সালে অভিযোগ উঠে ঢাকা হলি আর্টিজান হামলায় ঘটনায় ফারাজ জঙ্গিদের একজন সহযোগী ছিল। তবে ফারাজের মা সিমিন রহমান (ট্রান্সকম গ্রুপের প্রধান নির্বাহী কর্মকর্তা) তার ছেলে ফারাজের জঙ্গি হওয়ার তথ্য গোপন করার জন্য মিথ্যা বর্ণনা দিয়ে এই চলচ্চিত্র তৈরিতে অনুদান দেন। এই চলচ্চিত্রে ফারাজকে জঙ্গীর পরিবর্তে তাকে একজন ত্রাণকর্তা নায়ক হিসেবে দেখানো হয়। আরো অভিযোগ উঠে, চলচ্চিত্রটি নির্মাণে ট্রান্সকম গ্রুপ বাংলাদেশ থেকে ভারতে অন্তত ৭৩ কোটি টাকা পাচার করে। এই কাজে মতিউর রহমান, আনিসুল হক এবং মাহফুজ আনাম ফারাজের মা সিমিন রহমানকে সাহায্য করেন।   তথ্যসূত্র    বহিঃসংযোগ     বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২২-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০২০-এর দশকের অ্যাকশন থ্রিলার চলচ্চিত্র বিষয়শ্রেণী:সত্য ঘটনা অবলম্বনে অ্যাকশন চলচ্চিত্র বিষয়শ্রেণী:সত্য ঘটনা অবলম্বনে থ্রিলার চলচ্চিত্র বিষয়শ্রেণী:জিহাদিবাদ সম্পর্কিত চলচ্চিত্র বিষয়শ্রেণী:কল্পকাহিনীতে ইসলামী সন্ত্রাস বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:ঢাকার পটভূমিতে চলচ্চিত্র বিষয়শ্রেণী:এশিয়ার সন্ত্রাসবাদ সম্পর্কিত চলচ্চিত্র বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:ভারতে ধর্মীয় বিতর্ক বিষয়শ্রেণী:চলচ্চিত্রে ধর্মীয় বিতর্ক বিষয়শ্রেণী:২০১৬-এর পটভূমিতে চলচ্চিত্র